Systém IMI bol zriadený nariadením o IMI a vyvinutý Komisiou v úzkej spolupráci s členskými štátmi (systém používajú aj krajiny EHP: Nórsko, Island a Lichtenštajnsko). Je to IT nástroj, ktorý je bezpečný, viacjazyčný a flexibilný. Je aj používateľsky ústretový a spĺňa pravidlá na ochranu údajov. IMI je rovnako štandardnou voľbou pre mnohé iniciatívy na vnútornom trhu, ktoré požadujú systém na administratívnu spoluprácu. Systém IMI pomáha orgánom plniť si záväzky v súvislosti s cezhraničnou administratívnou spoluprácou v mnohých oblastiach politiky jednotného trhu a v súčasnosti podporuje postupy administratívnej spolupráce v 17 rôznych oblastiach politiky. K januáru 2021 bolo v systéme registrovaných viac než 12 000 verejných orgánov, ktoré navzájom spolupracujú. IMI je možné jednoducho alebo s vynaložením malého úsilia v oblasti vývoja prispôsobiť tak, aby podporoval iné oblasti politiky. Úspešne sa podieľa na modernizácii cezhraničnej administratívnej spolupráce a zabezpečovaní fungovania jednotného trhu v praxi. Hoci koncovými používateľmi systému sú vnútroštátne verejné orgány, prospech z tejto zlepšenej spolupráce majú podniky a občania.

Táto správa sa vzťahuje na výsledok pilotného projektu týkajúceho sa používania informačného systému o vnútornom trhu (IMI) na podporu administratívnej spolupráce podľa článku 3 smernice Európskeho parlamentu a Rady 2000/31/ES (ďalej len „smernica o elektronickom obchode“). Správa vychádza z článku 4 ods. 2 nariadenia Európskeho parlamentu a Rady (EÚ) č. 1024/2012 (ďalej len „nariadenie o IMI“). Podľa tohto článku musí Komisia predložiť Európskemu parlamentu a Rade hodnotenie výsledku pilotného projektu vrátane záležitostí súvisiacich s ochranou údajov a účinných prekladateľských funkcií. Cieľom tejto správy je preto posúdiť výsledok pilotného projektu týkajúceho sa používania IMI na technické vykonávanie výmeny informácií medzi vnútroštátnymi orgánmi a Komisiou. Cieľom správy je vykonať toto posúdenie ako súčasť mechanizmu administratívnej spolupráce, ktorý je stanovený v článku 3 smernice o elektronickom obchode. Táto správa neposudzuje celkové fungovanie systému administratívnej spolupráce, ako sa stanovuje v uvedenom článku, keďže to je predmetom osobitného posúdenia v rámci hodnotiacej správy o smernici o elektronickom obchode. Podobne sa táto správa netýka osobitného mechanizmu administratívnej spolupráce uplatniteľného na sprostredkovateľov, ako je navrhnuté v rámci aktu o digitálnych službách, ktorý by sa po prijatí mal osobitne uplatňovať na presadzovanie týchto harmonizovaných pravidiel o poskytovaní sprostredkovateľských služieb na vnútornom trhu.

Formuláre, ktoré navrhla Komisia, boli konzultované s členskými štátmi. Na základe prijatej spätnej väzby boli formuláre dokončené, preložené do všetkých úradných jazykov a implementované do príslušných modulov IMI.

-Dôvodom, prečo niektoré členské štáty systém nikdy nepoužili, by mohla byť nedostatočná informovanosť o systéme. Niektoré členské štáty však poukázali na skutočnosť, že neexistovalo opatrenie, ktoré by im malo byť oznámené, ani nevznikla potreba žiadať o opatrenia.

18 krajín (66 % tých, ktoré sa zúčastnili na druhom prieskume) súhlasilo alebo skôr súhlasilo s tvrdením, že pilotným projektom sa dokázalo, že IMI je vhodným nástrojom na podporu administratívnej spolupráce podľa článku 3 ods. 4, 5 a 6 smernice o elektronickom obchode. Z krajín, ktoré sa zúčastnili na druhom prieskume, 14 zastávalo názor, že s pilotným projektom IMI v oblasti elektronického obchodu by sa malo pokračovať, pričom by sa mala poskytovať lepšia podpora používateľom a zaviesť vylepšenia.

V prieskume sa ukázalo, že 77 % členských štátov súhlasí alebo skôr súhlasí s tým, že pilotný projekt preukázal, že IMI je vhodným nástrojom na podporu administratívnej spolupráce podľa článku 3 ods. 4, 5 a 6 smernice o elektronickom obchode. 83 % je toho názoru, že pilotný projekt IMI v oblasti elektronického obchodu by mal pokračovať, ale s niekoľkými vylepšeniami, napríklad by sa mala poskytovať lepšia podpora používateľom.

-dočasné uchovanie prekladov zabezpečuje a umožňuje rýchlu odpoveď na žiadosti o preklad.

Do budúcnosti sa plánujú ďalšie vylepšenia ako začlenenie výsledkov strojového prekladu do správ (vizuálne odlíšených od vopred preloženého obsahu) alebo strojový preklad príloh. Tieto vylepšenia a funkcie však nebudú určené osobitne pre modul elektronického obchodu systému, ale budú všeobecnými prvkami celého systému.

Záver

IMI je od roku 2013 technickým systémom, ktorý podporuje mechanizmus spolupráce stanovený v článku 3 smernice o elektronickom obchode. Príslušným orgánom rôznych členských štátov umožňuje: i) komunikovať priamo, rýchlo a jednoducho prostredníctvom zabezpečenej online platformy a ii) prekonať jazykové bariéry sprístupnením vopred preložených súborov štandardných otázok a odpovedí.

Na základe informácií poskytnutých v tejto správe môže Komisia dospieť k týmto záverom:

-IMI je zatiaľ bezpečným a viacjazyčným nástrojom na: i) spracúvanie a uchovávanie žiadostí a oznámení medzi vnútroštátnymi orgánmi zapojenými do mechanizmu administratívnej spolupráce, ktorý je stanovený v článku 3 smernice o elektronickom obchode, a ii) sledovanie interakcií orgánov v tejto oblasti.

-V súčasnom regulačnom rámci by pilotný projekt IMI týkajúci sa smernice o elektronickom obchode mal pokračovať.

-Mali by sa zaviesť technické vylepšenia na zvýšenie používateľskej ústretovosti postupov žiadania o opatrenia a oznamovania opatrení v súlade s celkovým systémom spolupráce, ktorý je stanovený v smernici o elektronickom obchode, a pri zohľadnení skúseností získaných pri vykonávaní uvedenej smernice.

-Komisia by mala spolupracovať s členskými štátmi pri vykonávaní činností na zvyšovanie informovanosti o pilotnom projekte a pri zlepšovaní podpory poskytovanej používateľom IMI.

Na základe všeobecných prvkov systému je potrebné analyzovať a preskúmať zavedenie týchto technických zlepšení:

-reštrukturalizácia informácií v rozhraní,

-upozornenia na nevybavené odpovede na žiadosti (neprijaté a/alebo nezodpovedané),

-lepšie uvádzanie informácií o tom, kedy má aktér odpovedať,

-vylepšený nástroj vyhľadávania pre žiadosti,

-funkcia kopírovania údajov zo žiadostí do oznámení,

-možnosť prepojenia s inými výmenami v IMI.

Pokiaľ ide o posledný akčný bod, IMI je od januára 2020 zavedený ako nový IT nástroj pre sieť CPC. Systém od jeho zavedenia podporuje aj oznamovaciu povinnosť podľa smernice o službách. Skutočnosť, že systém podporuje tieto oblasti, naznačuje, že existujú synergie, ktoré by sa mali preskúmať a využiť počas druhej fázy pilotného projektu. Synergie so sieťou CPC môžu jednoznačne lepšie objasniť to, ktorý postup použiť v rámci oblasti elektronického obchodu.

Podpora pre používateľov IMI zapojených v pilotnom projekte by mohla byť zlepšená prostredníctvom:

-štruktúrovaných nadväzujúcich krokov po výmenách,